CELEX: 32011R0193
Language: lt
Date: 2011-02-28 00:00:00
Title: 2011 m. vasario 28 d. Komisijos reglamentas (ES) Nr. 193/2011, kuriuo įgyvendinamos Europos Parlamento ir Tarybos reglamento (EB) Nr. 1445/2007 nuostatos dėl perkamosios galios paritetų kokybės kontrolės sistemos  Tekstas svarbus EEE

1.3.2011   
            
            
               LT
            
            
               Europos Sąjungos oficialusis leidinys
            
            
               L 56/1
            
         KOMISIJOS REGLAMENTAS (ES) Nr. 193/2011
   2011 m. vasario 28 d.
   kuriuo įgyvendinamos Europos Parlamento ir Tarybos reglamento (EB) Nr. 1445/2007 nuostatos dėl perkamosios galios paritetų kokybės kontrolės sistemos
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. gruodžio 11 d. Europos Parlamento ir Tarybos reglamentą (EB) Nr. 1445/2007 dėl bendrųjų pagrindinės informacijos apie perkamosios galios paritetus teikimo ir jų apskaičiavimo bei sklaidos taisyklių nustatymo (1), ypač į jo 7 straipsnio 4 dalį,
   kadangi:
   
               (1)
            
            
               Reglamente (EB) Nr. 1445/2007 nustatytos bendrosios pagrindinės informacijos apie perkamosios galios paritetus teikimo ir jų apskaičiavimo bei sklaidos taisyklės.
            
         
               (2)
            
            
               Būtinieji valstybių narių teiktinos pagrindinės informacijos kokybės standartai, būtinieji kainų tyrimo rezultatų patvirtinimo kokybės standartai ir ataskaitų teikimo ir vertinimo standartai nurodyti Reglamento (EB) Nr. 1445/2007 I priedo 5 skirsnyje.
            
         
               (3)
            
            
               Būtina išsamiau nustatyti bendruosius kokybės kriterijus ir kokybės ataskaitų struktūrą.
            
         
               (4)
            
            
               Šiame reglamente nustatytos priemonės atitinka Europos statistikos sistemos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Bendrieji perkamosios galios paritetų kokybės kriterijai ir kokybės ataskaitų struktūra, kaip numatyta Reglamente (EB) Nr. 1445/2007, nustatomi šio reglamento priede.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. vasario 28 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 336, 2007 12 20, p. 1.
   
      PRIEDAS
      
         Bendrieji kokybės kriterijai ir kokybės ataskaitų struktūra
      
      1.   Šaltinių ir metodų, naudotų Eurostato nurodymu apskaičiuojant perkamosios galios paritetus, sąrašas (PGP sąrašas)
      
      Laikydamasi Reglamento (EB) Nr. 1445/2007 I priedo 5.3.1 punkto reikalavimų, kiekviena valstybė narė pateikia šaltinių ir metodų, naudotų Eurostato nurodymu apskaičiuojant PGP, sąrašą (PGP sąrašas).
      PGP sąrašo struktūra pagrįsta įvairiais pagal Reglamentą (EB) Nr. 1445/2007 teiktinos pagrindinės informacijos straipsniais:
      1.   Nacionalinio PGP nustatymo organizavimas ir aiškinamosios informacijos rengimas.
      2.   Vartojimo prekės ir paslaugos.
      2.1.   Vartojimo prekių kainų tyrimai.
      
                  —
               
               
                  Teikiama informacija apie tyrimo rengimą, atranką, reprezentatyvumą, patvirtinimą, laiko koregavimo ir erdvinio koregavimo koeficientus.
               
            2.2.   Apgyvendinimo paslaugos.
      
                  —
               
               
                  Teikiama informacija apie duomenų šaltinius ir jų kokybę, atitiktį apibrėžtims, visus atliktus koregavimus.
               
            3.   Viešosios paslaugos (tik atlyginimų tyrimas).
      
                  —
               
               
                  Teikiama informacija apie duomenų šaltinius ir jų kokybę, atitiktį apibrėžtims, visus atliktus koregavimus.
               
            4.   Gamybos priemonės ir paslaugos.
      4.1.   Įrangos prekės.
      
                  —
               
               
                  Teikiama informacija apie tyrimo rengimą, atranką, reprezentatyvumą, patvirtinimą.
               
            4.2.   Statyba.
      
                  —
               
               
                  Teikiama informacija apie tyrimo rengimą, duomenų šaltinius ir jų kokybę, reprezentatyvumą ir patvirtinimą.
               
            5.   Galutinių išlaidų dalis nuo BVP.
      
                  —
               
               
                  Teikiama informacija apie duomenų šaltinius ir jų kokybę, atitiktį apibrėžtims, visus atliktus koregavimus.
               
            Jei praėjusiais metais pasikeičia naudoti šaltiniai ir metodai, kiekvienų metų sausio mėn. kiekviena valstybė narė pateikia atnaujintą PGP sąrašą.
      2.   Vartojimo prekių kainų tyrimų ataskaitos
      
      Laikydamasi Reglamento (EB) Nr. 1445/2007 I priedo 5.3.3. punkto reikalavimų, kiekviena valstybė narė pateikia kiekvieno vartojimo prekių kainų tyrimo ataskaitą. Ataskaitą sudaro:
      
                  1.
               
               
                  parengiamasis tyrimas,
               
            
                  2.
               
               
                  kainų rinkimas,
               
            
                  3.
               
               
                  šalies patvirtinimas,
               
            
                  4.
               
               
                  tarptautinis patvirtinimas.
               
            Tyrimų ataskaitose pateikiama PGP sąrašus papildančios informacijos.
      3.   Kokybės kriterijai
      
      Pateiktos pagrindinės informacijos kokybei įvertinti naudojami 2009 m. kovo 11 d. Europos Parlamento ir Tarybos reglamento (EB) Nr. 223/2009 dėl Europos statistikos (1) 12 straipsnyje nustatyti kriterijai ir Reglamento (EB) Nr. 1445/2007 I priedo 5 skirsnyje nustatyti būtinieji standartai.
      
         (1)  OL L 87, 2009 3 31, p. 164.